Frowe mineſ h̾zē troſt alleine
Frowe mineſ h̾zē troſt alleine·
froͤide vn̄ wūne min̾ zit·
wer din froͤide grôs min iam̾ kleine·
dc lieze ich gar ane nit·
al din klage iſt mir gemeine·
doh ſo mvͤt mich iem̾ ſit·
ſoꝛge dú dir nahe lit·

Wes ſolde ich mich vꝛoͤwē alſe ſere·
ia hoͤre ich die beſtē klagē·
dc mā froͤide vnſ wibē gar v̾kere·
deſ mv̊ſ ich vil gar v̾zagen·
ſit nv trurē iſt eī ere·
ſo wil ich mī h̾ze tragē·
nah dē froͤideloſē tagē·

Frowe ich weiſ wol dc ir ſint betwūgē·
 vō dien ivngē mit gewalt·
die altē die nah froͤidē rvngē·
die ſint an froͤidē balt·
bi dē altē mag mā ivngē·
bi dē ivngē wirt mā alt·
wan ir ſoꝛge iſt manigvalt·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse